|  |
| --- |
| gerbonis saspiests laba kvalitateOGRES NOVADA PAŠVALDĪBA**BIRZGALES PAMATSKOLA**Reģ.Nr.40900025321, Skolas iela 1, Birzgale, Birzgales pag., Ogres nov., LV-5033Tālr.65034137, e-pasts: birzg.skola@ogresnovads.lv, www.birzgalespamatskola.lv |

**IEKŠĒJIE NOTEIKUMI**

Ogres novada Birzgales pagastā

2025. gada 29. augustā

 **APSTIPRINĀTS**

 Ogres novada Birzgales pamatskolā

2025.gada 29.augustā

 ar direktora rīkojumu

Nr. 2-26/32

**Viedierīču un tehnisko līdzekļu izmantošanas kārtība**

*Izdoti saskaņā ar*

*Izglītības likuma 36. panta 6. daļu un*

*Ministru kabineta 2023. gada 22. augusta noteikumu Nr. 474*

*“Kārtībā, kādā nodrošināma izglītojamo profilaktiskā*

*veselības aprūpe, pirmā palīdzība un drošība izglītības*

*iestādes un to organizētajos pasākumos” 15. punktu un*

*Birzgales pamatskolas “Iekšējās kārtības noteikumiem”*

1. **Vispārīgie jautājumi**
2. Noteikumi nosaka nosacījumus un kārtību kā Birzgales pamatskolā (turpmāk – skola), īstenojot izglītības programmas, kā arī ar tām saistītos mācību un audzināšanas pasākumus, izmanto viedierīces un tehniskos līdzekļus (turpmāk – noteikumi).
3. Noteikumu mērķis ir paaugstināt mācību procesa efektivitāti un kvalitāti, veicināt tehnoloģiju apzinātu, sistemātisku un stratēģisku integrāciju, uzlabot izglītojamo koncentrēšanās spējas, mazināt novēršanās riskus un novērst digitālo emocionālo vardarbību.
4. Noteikumi attiecas uz visiem izglītojamiem un pedagoģisko personālu, kā arī citiem darbiniekiem ciktāl tas nepieciešams, lai nodrošinātu vienotu kārtību, uzraudzību un labu piemēru izglītojamajiem.
5. Katra pasākuma atbildīgais pedagogs pirms aktivitātes sākuma informē izglītojamos, kā tiks piemēroti šie noteikumi konkrētajā situācijā.
6. Izglītojamo likumiskajiem pārstāvjiem ir pienākumus ievērot noteikumus un sadarboties ar izglītības iestādi, piedalīties izglītības mērķu sasniegšanā, izskaidrojot izglītojamiem šo kārtību un tās mērķi, noteikumu īstenošanas nosacījumus.
7. Noteikumi ir daļa no skolas iekšējās kārtības noteikumiem attiecībā uz būtisku jautājumu izglītības iestādes darbā par tehnisko līdzekļu izmantošanu.
8. **Tehnisko līdzekļu lietošana mācību laikā**
9. 1.-9. klases izglītojamiem ir aizliegts lietot mobilos tālruņus skolas telpās un mācību stundu laikā. Vispārējais aizliegums attiecas gan uz mācību procesu, gan skolas vidi, tās telpām un teritoriju, tostarp starpbrīžiem, pagarināto dienas grupu un ārpusstundu aktivitātēm, kā arī skolas organizētajos un atbalstītajos pasākumos.
10. Mobilajiem tālruņiem ir pielīdzināmas arī citas līdzīgas tehniskās ierīces, kas pēc būtības ir saistītas ar šī aizlieguma mērķa sasniegšanu, kā, piemēram,viedtālruņi, viedpulksteņi, austiņas, viedkameras, spēļu konsules, e-lasītāji, datortehnika, planšetdatori, droni un citas saziņā, informācijas apstrādē un izklaidē izmantojamās ierīces (turpmāk – ierīce).
11. 1.-9. klašu izglītojamajiem, ierodoties uz pirmo mācību stundu, mobilie tālruņi un citas ierīces ir jāieslēdz klusuma režīmā vai jāizslēdz ārā un jānovieto īpašā skolas izveidotā ierīču uzglabāšanas kastē, kuru 1. mācību stundas pedagogs novieto skolotāju istabā īpaši izveidotā skapī.
12. **Izņēmuma gadījumi tehnisko līdzekļu lietošanai**
13. Atsevišķos gadījumos ir pieļaujama tehnisko līdzekļu izmantošana un lietošana, ja tas nepieciešams izglītojamā veselībai, drošībai vai īpašām izglītības vajadzībām. Šādos izņēmuma gadījumos izglītojamais (viņa likumiskais pārstāvis) **iepriekš rakstiski informē skolu** (klases audzinātāju vai administrāciju) un saņem atļauju.
14. **Veselības vajadzības:** izglītojamiem, kuriem ir īpašas medicīniskas vajadzības, drīkst lietot personīgās ierīces šo vajadzību nodrošināšanai. Šādos gadījumos vecāki rakstiski informē skolu par izglītojamā veselības stāvokli un nepieciešamību lietot ierīci.
15. **Īpašas izglītības vajadzības un atbalsts:** izglītojamajiem ar *mācīšanās traucējumiem vai funkcionāliem traucējumiem* var atļaut izmantot tehnoloģijas, kas palīdz izglītības procesā. Šo izņēmumu īpašām vajadzībām saskaņo **individuāli ar skolas atbalsta personālu** (speciālo pedagogu, logopēdu u.c.) un klases audzinātāju, izstrādājot individuālu atbalsta plānu. Atļauja lietot attiecīgo ierīci tiek **fiksēta rakstiski** un pedagogi tiek informēti, lai nepamatoti neierobežotu šo izglītojamo iespējas. Ierīci drīkst izmantot **tikai tam paredzētajam nolūkam** un tā nedrīkst traucēt citiem (piemēram, ja izmanto planšeti rakstīšanai, nav atļauts ar to piekļūt internetam bez uzraudzības).
16. **Neatliekami saziņas gadījumi:** ja izglītojamam steidzami nepieciešama saziņa ar vecākiem vai aizbildņiem stundas vai nodarbības laikā (piemēram, pēkšņa nepieciešamība doties prom, ārkārtas situācija ģimenē u.tml.), to var izdarīt, iesaistot skolas personālu – klases audzinātāju, dežurantus pie ieejas durvīm, atbalsta personālu vai skolas lietvedi.
17. Situācijās, kad vecākiem nepieciešams nekavējoties sazināties ar bērnu mācību laikā, ieteicams zvanīt klases audzinātājam, direktora vietniecei vai direktoram, kas nodod ziņu izglītojamam.
18. **Administratīvā uzraudzība**
19. Skolas administrācija, pedagogi un darbinieki ir atbildīgi par šo noteikumu izpildes uzraudzību. Pedagogam ir pienākums **pārliecināties**, ka stundā un starpbrīžos netiek pārkāpti ierobežojumi. Skolas dežuranti un atbildīgie darbinieki uzrauga koplietošanas telpas (gaiteņus, garderobes, ēdnīcu). Izglītojamo **pienākums** ir ievērot šos noteikumus.
20. **Informēšana un profilakse:** Skola nodrošina, ka visi izglītojamie un viņu vecāki tiek **iepazīstināti** ar šiem noteikumiem mācību gada sākumā. Noteikumu galvenie punkti ir izvietoti arī **redzamās** vietās skolā (piemēram, infografikas veidā pie klašu telpām vai skolas mājaslapā). Pedagogi regulāri **atgādina** izglītojamiem par ierīču lietošanas kārtību, īpaši pēc brīvlaikiem vai ja novērots pārkāpumu pieaugums.
21. **Reaģēšana uz pārkāpumiem:**
	1. izglītojamajiem ir pienākums nodot savu viedierīci personai, kura fiksē viedierīču lietošanas kārtības pārkāpumu;
	2. persona nogādā saņemtās skolēnu viedierīces uzglabāšanas skapī skolotāju istabā un fiksē notikumu reģistrācijas žurnālā;
	3. par atkārtotu noteikumu neievērošanu persona, kura piefiksējusi faktu nodod informāciju klases audzinātājam, kurš veic pārrunas ar izglītojamo, informē vecākus un e-klasē fiksē notikušo sarunu. Izglītojamā viedierīci saņem likumiskais pārstāvis pēc sarunas ar skolas direktoru.
22. **Noslēguma jautājums**
23. Noteikumi stājas spēkā 2025. gada 1. septembrī.

Direktors Valentīns Pastars